Vígszínház hírlevél

Elkezdődtek az Igazából komédia próbái, Alan Ayckbourn művét december 6-án mutatjuk be Szabó Máté rendezésében a Pesti Színházban. Valamikor, a nem túl távoli jövőben – amikor minden megváltozik, kivéve az emberi természetet – a televíziós szappanoperákat már nem emberek, hanem a mesterséges intelligencia írja, a szerepeket pedig erre a célra kifejlesztett androidok, úgy nevezett „aktoidok” játsszák. Komédiák már nem készülnek, mivel ezek a robotok bármily illúziókeltően is utánozzák az emberi viselkedést, humorérzékkel egyáltalán nem rendelkeznek. Ám egy napon a tévéstúdióba ellátogató ifjú író az egyik meghibásodott robotlányban meglátja a vígjátéki potenciált… Az előadás szereplői: Varga-Járó Sára, Kovács Tamás, Méhes László, Petrik Andrea, Lukács Sándor, Waskovics Andrea, Radnay Csilla, Telekes Péter, Majsai-Nyilas Tünde, Szántó Balázs.
Alan Ayckbourn ## Igazából komédia Valamikor, a nem túl távoli jövőben – amikor minden megváltozik, kivéve az emberi természetet – a televíziós szappanoperákat már nem emberek, hanem a mesterséges intelligencia írja, a szerepeket pedig erre a célra kifejlesztett androidok, …
Együtt a Grundon! Október 25-én egy igazi színháztörténeti pillanatot ünnepeltünk, A Pál utcai fiúk 500. előadását a Vígszínházban. Ez a darab nem csupán előadás: közösségi élmény, nemzedékeket összekötő kapocs. Molnár Ferenc örök érvényű műve a hűségről, barátságról, bátorságról és az összetartozásról mesél – értékekről, amelyek ma talán még fontosabbak, mint valaha. A jubileum alkalmából egy különleges meglepetést készítettünk, ami egy pillanatkép arról, hogy mit jelent számunkra ez a közösség és ez a történet. Fogadják szeretettel ezt a videót, melyben szinte az összes szereplő – és egy-két váratlan vendég is – felbukkan, aki az elmúlt 499 előadásban szerepelt. Szívből gratulálunk a jubileumhoz a mostani és az egykori szereplőknek, az alkotóknak és az összes közreműködő munkatársnak! Legfőképp pedig köszönjük a közönségnek, akik nélkül ez a történet nem élhetne tovább, hogy ilyen szeretettel és rajongással kísérik ezt a csodálatos előadást! Éljen a Grund! A videoklip a képre kattintva tekinthető meg.
Kiállítás Jánoskúti Márta vígszínházi munkáiból a Víg Szalonban „Az én munkám legfőbb anyaga az ember. Ez komoly diplomáciai feladat is, hiszen néha meg kell magyarázni, hogy miért vagy sárgába öltözve, holott nem szereted azt a színt, vagy miért olyan a forma. Ehhez az kell, hogy szeretetben dolgozz.” — Jánoskúti Márta Az október 22-én megnyílt kiállítás a 130 éves Vígszínház egyik ikonikus művészének, Jánoskúti Márta vígszínházi pályája előtt tisztelegve bemutat egy közel ötvenéves, elhivatott művészi pályát és annak fontos mérföldköveit. Jánoskúti Márta a magyar színházművészet meghatározó alakja. Közel öt évtizedes pályafutása során jelentős szerepet játszott a Vígszínház művészi arculatának formálásában, sokszínű, mégis következetesen magas színvonalú és folyamatosan megújuló alkotói közegének fenntartásában. Munkássága során olyan kiemelkedő rendezők világát segítette megteremteni, mint Kapás Dezső, Horvai István, Marton László és Valló Péter. Csak a Vígszínházban több mint háromszáz előadás jelmezterve fűződik a nevéhez. Jánoskúti Márta számára a színház mindig összművészeti alkotás: jelmezei nem csupán ruhák, hanem a karakterek lelki-szellemi lenyomatai, a rendezői koncepció és a színészi jelenlét finom vizuális megfelelői. Munkáját a közös művészi cél szolgálatába állítja, mindig az egész előadás harmóniáját tartva szem előtt. A kiállítás betekintést enged az alkotói folyamat kulisszái mögé – a kutatás, az elemzés, a koncepcióalkotás és a vizuális világteremtés egységébe. Ugyanakkor Jánoskúti Mártát, mint önálló képzőművészt is bemutatja: rajzai, grafikai munkái és jelmeztervei önmagukban is önálló műtárgyként is megállják a helyüket. A kiállítás kurátora: Hamp Mila A kiállítás ingyenesen megtekinthető október 28-tól január végéig minden kedden és csütörtökön 11 és 14 óra között, illetve 16 és 19 óra között a Víg Szalonban (Hegedűs Gyula utca 2.).
Tájékoztatjuk kedves Nézőinket, hogy műsorfrissítés miatt novemberre bekerült pár előadás, amikre elérhető a jegyvásárlás a weboldalunkon: https://vigszinhaz.hu/hu/musor Vígszínház: 2025. november 15. 14:30: A Pál utcai fiúk 2025. november 26. 19:00: Büszkeség és balítélet 2025. november 27. 19:00: A Pál utcai fiúk 2025. november 28. 19:00: A padlás 2025. november 29. 19:00: A padlás (A Csodalámpa Alapítvány támogatói előadása) 2025. november 30. 14:00: @LL3t4rgIA #éretlen komédia (A szeptember 28-i jegyek érvényesek) Pesti Színház: 2025. november 26. 19:00: A dzsungel könyve A Víg Szalonba is várjuk az érdeklődőket novemberben is a következő programokkal: 2025. november 15. 19:00: Sommerreise (dalciklus Radnay Csillával) | Bemutató 2025. november 23. 15:00: Szalon Filmklub | Gyurkovics Tibor: Fekvőtámasz (1987) 2025. november 25. 19:00: Szívlapát (Zártkörű előadás) 2025. november 29. 19:00: Szalon Impro | Varga-Járó Sára, Karácsonyi Zoltán, Sághy Tamás, Bereczki Enikő intergenerációs és ifjúsági szakértő, moderátor: Novák Péter. Az est témája: @LL3t4rgIA #éretlen komédia 2025. november 30. 19:00: Szalon Felolvasó | Florian Zeller: Mielőtt elrepül
Vígszínház - jegypénztár 1137 Budapest, Szent István krt. 14. Tel: +36 1 329-23-40 Nyitvatartás: minden nap 11.00–19.00
© 2025 Vígszínház | Ingyenesen hívható zöld számunk +36 80 204 443
Ha nem szeretné rendszeresen kapni a Vígszínház hírleveleit, a leiratkozáshoz kérjük